Source: http://kirkkonummi.cloudnc.fi/fi-FI/Toimielimet/Kunnanvaltuusto/Kokous_12112018/Tilan_JOLKBY_2574371131_raakamaaalueen_h(21135)
Timestamp: 2019-08-17 11:51:24+00:00
Document Index: 26482042

Matched Legal Cases: ['§ 72', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Tilan JOLKBY 257-437-1-131 raakamaa-alueen hankinta | Kirkkonummi
Tilan JOLKBY 257-437-1-131 raakamaa-alueen hankinta
KIRDno-2017-1292
Kirkkonummen kunnan tonttipalvelut on tehnyt tilaan JOLKBY RN:o 1:131, kiinteistötunnus 257-437-1-131, kuuluvasta noin 27,15 ha raakamaa-alueesta maanomistajalle ehdollisen ostotarjouksen. Raakamaa-alue (määräala) on rakentamatonta aluetta ja sijoittuu vuonna 2010 lainvoiman saaneen Kuntakeskuksen 1. vaiheen osayleiskaavan alueelle. Osayleiskaavassa määräalan alueelle on osoitettu asuntoalueita (kaavamerkintä A), pientalovaltaista asuntoalueita (AP), palvelujen ja hallinnon alue (P) ja lähivirkistysalueita (VL). Alueen poikki kulkee osayleiskaavassa Vanhalta rantatieltä Killinmäen ja Louhosrinteen kautta Gesterbyhyn linjattu kehäkatu, jonka toteuttaminen on myös alueen rakentamisen edellytyksenä.
Raakamaa-alue sijoittuu kunnanvaltuuston 3.9.2018 (§ 72) hyväksymän kaavoitusohjelman odotuskorissa vuosille 2021-2023 olevan Louhosrinne I:n asemakaavahankkeen alueelle ja kaavoitusohjelman alemmassa odotuskorissa olevan Louhosrinne II:n asemakaavahankkeen alueelle. Kaavoitusohjelman mukaan Kuntakeskuksen 1. vaiheen osayleiskaava on Louhosrinne I:n suunnittelun lähtökohtana. Alue tukeutuisi etupäässä kuntakeskuksen palveluihin ja osin myös Jorvaksen alueelle tuleviin palveluihin. Louhosrinne I:n hanke sijoittuu em. kehäkadun lounaispuolelle ja Louhosrinne II:n hanke koillispuolelle.
Osayleiskaavassa on kaavakartalla kullekin rakentamisen alueelle esitetty tavoiteltava rakennusoikeuden (k-m2) määrä vaihteluvälinä (esim. A, 15 000 - 18 000) liitteenä olevan osayleiskaavan karttaotteen mukaisesti. Osayleiskaavan vaihteluvälin alarajan mukaan laskettuna raakamaa-alueen aluetehokkuudeksi saadaan noin 0,19. Aluetehokkuus (ea) lasketaan kaavalla ea = k-m2 / m2, jossa k-m2 on kerrosala ja m2 on maa-alueen pinta-ala. Aluetehokkuuden laskennassa on mukana myös mm. alueen tiet, virkistysalueet ja muut yleiset alueet, jotka laskevat tehokkuutta verrattuna tehokkuustarkasteluun kortteli- tai tonttitasolla. Mainittu aluetehokkuus ea = 0,19 sijoittuu tiiviin pientalovaltaisen asuntoalueen (ea = 0,15-0,20) tehokkuusluokan yläpäähän. Mainitulla aluetehokkuudella tavoiteltava kerrosalan määrä on noin 52 000 k-m2.
Raakamaa-alueesta tarjottu kauppahinta on 1 800 000 euroa, joka on noin 66 300 euroa per hehtaari. Kaupassa myyjälle esitetään jääväksi metsästysoikeus siihen asti, kun kaupan kohteena olevalle alueelle on laadittu ensimmäinen asemakaava. Muutoin kauppa tehdään tavanomaisin kauppaehdoin.
Oheismateriaalina on kartta kunnan maanomistuksesta sekä nykyarvolaskelma, jossa oletuksena on Louhosrinne I:n ja Louhosrinne II:n asemakaavahankkeiden toteuttaminen 15 vuoden kuluessa. Oletuksena on, että kaavataloudellisuus on tutkittu osayleiskaavan laatimisvaiheessa. Laskelmassa on arvioitu raakamaan hankinnalla ja tulevilla tontinmyyntituloilla kunnallistekniikan rakentamisen käyttöön saatavan nettotulon nykyarvo. Laskelmassa saamatta jäämän maankäyttösopimuskorvauksen osuudeksi on arvioitu 60% asemakaavoituksen aiheuttamasta maa-alueen arvonnoususta. Diskonttokorkona on käytetty 2%.
ostaa liitteenä oleviin karttoihin merkityn noin 27,15 ha suuruisen raakamaa-alueen, joka on määräala tilasta JOLKBY RN:o 1:131, kiinteistötunnus 257-437-1-131.
että kunnanjohtaja oikeutetaan laatimaan kauppakirjan tarkemmat ehdot ja valtuutetaan allekirjoittamaan kauppakirja niin, että kauppakirja on allekirjoitettava neljän kuukauden kuluessa valtuuston lainvoimaisesta ostopäätöksestä.
korottaa talousarvion investointiosan hankeryhmän maa- ja vesialueet määrärahaa 1 800 000 eurolla.
Reetta Hyvärinen teki seuraavan muutosehdotuksen: "Esitän, että kunta ei toistaiseksi hanki aluetta omistukseensa. Perustelut muutosehdotukselle: Kyseessä on mittava investointi etenkin kunnan haastava taloudellinen tilanne ja tiedetty välttämättömien investointien tarve huomioon ottaen. Alueen toteuttaminen nykyisten suunnitelmien mukaisesti edellyttäisi arvokasta infrarakentamista. Tästä huolimatta alueelle ei ole tehty kaavataloudellisia selvityksiä osayleiskaavoituksen yhteydessä. Epävarmuutta oheismateriaalina esitettyihin nykyarvolaskemiin lisää se, että tulevissa Louhosrinteen I ja II asemakaavoissa rakennusoikeudet voivat muuttua osayleiskaavasta esitetystä. Kaavan taloudellisia vaikutuksia ei ole mahdollista arvioida esitetyillä tiedoilla riittävällä tarkkuudella. Ehdotettua maanhankintaa perustellaan kaavaratkaisulla, jossa rakentamisen määrä alueelle on ylimitoitettu. Alueella voimassa oleva vuonna 2010 lainvoimaiseksi tullut osayleiskaava perustuu voimakkaaseen rakentamiseen ja johtaisi erittäin arvokkaan ja kirkkonummelaisille tärkeän Keskusmetsän pirstoutumiseen. Kunnan maanhankinta tulee ohjata alueille, jotka voivat aidosti tukeutua julkiseen liikenteeseen, etenkin raiteisiin. Ennen päätöstä ko. alueen maanhankinnasta tarvitaan alueelta kaavataloudellinen selvitys sekä kunnanvaltuuston elinvoimaohjelmassa päättämä Keskusmetsän yleissuunnitelma. Lisäksi kunnanhallituksen on kuultava alueen asukkaita ja heidän näkemyksiään alueen kehittämisestä ennen päätöksen tekoa". Ehdotusta kannattivat Timo Haapaniemi, Vesa-Pekka Sainio ja Saara Huhmarniemi. Ehdotusta ei hyväksytty yksimielisesti, joten asiasta oli äänestettävä. Puheenjohtaja totesi äänestysjärjestyksen seuraavasti: pohjaehdotus on JAA ja Hyvärisen muutosehdotus on EI. Pohjaehdotus hyväksyttiin äänin 7-6. Äänestysloki on pöytäkirjan liitteenä.
Ari Harinen teki seuraavan lisäysehdotuksen: "Uudeksi päätöskohdaksi neljä lisätään teksti 'kunnan tulee huolehtia siitä,että maanoston myötä keskuspuiston(metsän) virkistysmahdollisuudet tulee säilyä ja niitä pitää kehittää. Kun tulevaisuudessa alueelle rakennetaan, se tulee toteuttaa siten, että alueelle jää riittävästi tilaa yhteiselle virkistysalueelle akselille Kirkkonummen keskusta-Masala'." Ehdotus hyväksyttiin yksimielisesti.
Kunnanhallitus päätti ehdottaa kunnanvaltuustolle, että kunnanvaltuusto päättää
korottaa talousarvion investointiosan hankeryhmän maa- ja vesialueet määrärahaa 1 800 000 eurolla ja
että kunnan tulee huolehtia siitä, että maanoston myötä keskuspuiston(metsän) virkistysmahdollisuudet tulee säilyä ja niitä pitää kehittää. Kun tulevaisuudessa alueelle rakennetaan, se tulee toteuttaa siten, että alueelle jää riittävästi tilaa yhteiselle virkistysalueelle akselille Kirkkonummen keskusta-Masala.
Äänestys:pohja = JAA ja Reetan muutosehdotus = EI
Antti Salonen, Hans Hedberg, Pirkko Lehtinen, Ulf Kjerin, Anna Aintila, Ari Harinen, Antti Kilappa
Anni-Mari Syväniemi, Matti Kaurila, Saara Huhmarniemi, Vesa-Pekka Sainio, Timo Haapaniemi, Reetta Hyvärinen
Kunnanhallitus ehdottaa kunnanvaltuustolle,​ että kunnanvaltuusto päättää
ostaa liitteenä oleviin karttoihin merkityn noin 27,​15 ha suuruisen raakamaa-​alueen,​ joka on määräala tilasta JOLKBY RN:o 1:131,​ kiinteistötunnus 257-​437-​1-​131.
että kunnanjohtaja oikeutetaan laatimaan kauppakirjan tarkemmat ehdot ja valtuutetaan allekirjoittamaan kauppakirja niin,​ että kauppakirja on allekirjoitettava neljän kuukauden kuluessa valtuuston lainvoimaisesta ostopäätöksestä.
korottaa talousarvion investointiosan hankeryhmän maa-​ ja vesialueet määrärahaa 1 800 000 eurolla ja
että kunnan tulee huolehtia siitä,​ että maanoston myötä keskuspuiston(metsän) virkistysmahdollisuudet tulee säilyä ja niitä pitää kehittää. Kun tulevaisuudessa alueelle rakennetaan,​ se tulee toteuttaa siten,​ että alueelle jää riittävästi tilaa yhteiselle virkistysalueelle akselille Kirkkonummen keskusta-​Masala.
Ennen kunnanvaltuuston kokousta jätettiin valtuuston puheenjohtajalle adressi Keskusmetsän säilyttämisen puolesta. Adressin on allekirjoittanut 859 henkilöä, joista kirkkonummelaisia ilmoitti olevansa 458 henkilöä.
Kuntatekniikan toimialajohtaja Anna-Kaisa Kauppinen esitteli asiaa valtuutetuille.
Valtuutettu Kim Åströmin palautusehdotus:
Esitän palautusta seuraavin evästyksin:
1. Laaditaan nykyarvolaskelman herkkyystarkastelu seuraavasti:
- Diskonttauskorko 2%, 4% tai 6% (nyt 2%)
- Kaavoituksen tiheysluku 0.15, 0.19 tai 0.29 (nyt 0.29)
- Kaavan toteutusaikataulu nopea (15v) vs. hidas (25v) (nyt 15v)
- Rakennusoikeuden arvo 250€/m2 tai 350€/m2 (nyt 350)
- Osayleiskaavaan nähden virkistysalueeksi jätetään 0%, 50% tai 100%
2. Laaditaan arvio kunnallistekniikan rakentamiskustannuksista kaavavaiheittain ja lisätään nämä nykyarvolaskelmaan
Perustelut: Maa-alueen hinnoittelu perustuu kaavataloudelliseen arvioon, jossa alueelle on kaavailtu hyvin tiheää rakentamista. Alueen rakentumisesta saatavia tuloja on arvioitu optimistisesti ja vastaavia kustannuksia puolestaan ei ole arvioitu. Jos lisäksi osayleiskaava ei vastaa vallitsevaa tahtotilaa alueen kehittämisestä (tiheä rakentaminen vs. virkistysalue), tulisi kauppahinnan perusteet arvioida uudelleen. Liian korkea kauppahinta vaikuttaisi kielteisesti kunnan muun maahankinnan hintoihin (esim. Killinmäki)
Mikäli maanomistaja myisi alueen muulle taholle, kunnalla on käytettävissään etuosto-oikeus.
Valtuutettu Katarina Helanderin muutosehdotus:
Ei osteta - jos nyt ostetaan, olemme sidottuna ikuisesti tällä hinnalla (joka toisi n. 10meuroa 30v sijoituksena tuottaen) - Vaikka nyt ei päätetä ostaa - mahdollisuus ostamiselle jää vielä - ei lopullista, mutta hintaa voidaan hioa.
Valtuutettu Saara Huhmarniemen lisäysehdotus:
5. Omistamalla kaavoitettavan maa-alueen kunta voi paremmin ohjata kaavoitusta ja maankäyttöä haluamaansa suuntaan ja turvata, että iso osa Keskusmetsää säilyy koskemattomana. Jotta virkistysalueet voidaan turvata riittävän laajoina hankittavalla maa-alueella, tulevassa kaavoituksessa osayleiskaavan kaavakartan rakentamisen alueita rajataan siten, että virkistysalueiden pinta-ala laajenee. Hankittavalla maa-alalla tavoiteltavan kerrosalan määrä 52 000 k-m2 vähennetään siten, että alueen kerrosalatavoitteena on korkeintaan 26 000 k-m2 aluetehokkuuden pysyessä ennallaan.
Puheenjohtaja julisti keskustelun päättyneeksi ja totesi että Kim Åström on tehnyt palautusehdotuksen jota on kannatettu.
Palautusehdotusta kannattivat Ulla Seppälä, Matti Kaurila, Sanni Jäppinen, Hanna Haikonen, Saara Huhmarniemi, Mikko Kara, Maarit Orko, Anna Kylmänen, Katarina Helander, Raija Vahasalo, Anneli Granström, Reetta Hyvärinen, Miisa Jeremejew, Timo Haapaniemi, Erkki Majanen ja Kati Kettunen.
Kim Åströmin palautusehdotusta ei hyväksytty yksimielisesti, joten puheenjohtaja totesi että palautusehdotuksesta on äänestettävä seuraavasti:
Ne jotka kannattavat asian jatkokäsittelyä, äänestävät JAA ja ne jotka kannattavat Kim Åströmin palautusehdotusta äänestävät EI.
Sähköisesti toimitetussa äänestyksessä annettiin 30 JAA -ääntä ja 21 EI -ääntä.
Asian jatkokäsittely sai enemmän ääniä ja valtuusto päätti jatkaa asian käsittelyä.
Valtuutettu Saara Huhmarniemen lisäysehdotus.
Lisäysehdotusta kannattivat Sanni Jäppinen, Reetta Hyvärinen, Anna Kylmänen, Miisa Jeremejew ja Maarit Orko.
Keskustelun jälkeen puheenjohtaja totesi että Saara Huhmarniemen lisäysehdotus ei liity päätettävänä olevaan asiaan, joten puheenjohtaja totesi että lisäysehdotusta ei oteta käsiteltäväksi.
Valtuutettu Katarina Helander on tehnyt muutosehdotuksen jota on kannatettu.
Muutosehdotusta kannattivat Katarina Helander, Saara Huhmarniemi, Kati Kettunen, Hanna Haikonen, Ulla Seppälä, Matti Kaurila, Kim Åström, Timo Haapaniemi ja Anneli Granström.
Muutosehdotusta ei hyväksytty yksimielisesti joten puheenjohtaja totesi että muutosehdotuksesta on äänestettävä seuraavasti:
Ne jotka kannattavat pohjaesitystä, äänestävät JAA ja ne jotka kannattavat Katarina Helanderin muutosehdotusta äänestävät EI.
Sähköisesti toimitetussa äänestyksessä annettiin 31 JAA -ääntä ja 20 EI -ääntä.
Äänestys:Jatkokäsittely JAA - Kim Åströmin palautusehdotus EI
Jaa 30 kpl 59%
Hans Hedberg, Outi Saloranta-Eriksson, Johanna Fleming, Anni-Mari Syväniemi, Markus Myllyniemi, Kim Männikko, Ulf Kjerin, Antti Salonen, Pekka Sinisalo, Pirkko Lehtinen, Tony Björk, Marjut Frantsi-Lankia, Patrik Lundell, Minna Hakapää, Linda Basilier, Anders Adlercreutz, Eja Björkqvist, Jukka Tammi, Anna Aintila, Noora Piili, Pekka Oksanen, Tero Suominen, Fredrik Pelin, Irja Bergholm, Ari Harinen, Carl-Johan Kajanti, Elina Utriainen, Jerri Kämpe-Hellenius, Rita Holopainen, Antti Kilappa
Ei 21 kpl 41%
Ulla Seppälä, Raija Vahasalo, Matti Kaurila, Saara Huhmarniemi, Vesa-Pekka Sainio, Kim Åström, Anna Kylmänen, Miisa Jeremejew, Mikko Kara, Piia Aallonharja, Pekka Rehn, Maarit Orko, Sanni Jäppinen, Reetta Hyvärinen, Anneli Granström, Timo Haapaniemi, Hanna Haikonen, Erkki Majanen, Kati Kettunen, Veikko Vanhamäki, Katarina Helander
Äänestys:Pohjaehdotus JAA - Katarina Helanderin muutosehdotus EI
Jaa 31 kpl 61%
Hans Hedberg, Tony Björk, Johanna Fleming, Ulf Kjerin, Markus Myllyniemi, Antti Kilappa, Anna Aintila, Fredrik Pelin, Kim Männikko, Linda Basilier, Eja Björkqvist, Pekka Sinisalo, Outi Saloranta-Eriksson, Irja Bergholm, Pirkko Lehtinen, Ari Harinen, Jukka Tammi, Patrik Lundell, Antti Salonen, Pekka Oksanen, Carl-Johan Kajanti, Marjut Frantsi-Lankia, Rita Holopainen, Minna Hakapää, Anders Adlercreutz, Tero Suominen, Elina Utriainen, Veikko Vanhamäki, Anni-Mari Syväniemi, Noora Piili, Jerri Kämpe-Hellenius
Ei 20 kpl 39%
Ulla Seppälä, Mikko Kara, Anna Kylmänen, Vesa-Pekka Sainio, Timo Haapaniemi, Saara Huhmarniemi, Kati Kettunen, Matti Kaurila, Hanna Haikonen, Maarit Orko, Raija Vahasalo, Piia Aallonharja, Pekka Rehn, Erkki Majanen, Sanni Jäppinen, Reetta Hyvärinen, Katarina Helander, Anneli Granström, Kim Åström, Miisa Jeremejew
Sijaintikartta JOLKBY raakamaa.pdf.pdf (pdf, 2250 kt)
Ote osayleiskaavasta JOLKBY raakamaa.pdf.pdf (pdf, 3037 kt)